Diari Oficial de la Generalitat Valenciana


Sumari del DOGV 9844, del 08-05-2024 (2024/3989)

RESOLUCIÓ de 3 de maig de 2024, del director de l'Agència Valenciana de Foment i Garantia Agrària (AVFGA), per la qual es concedix l'ajuda destinada als grups d'acció local provisionals seleccionats per Resolució de la Direcció General de Desenvolupament Rural de 7 de març de 2024, per a la preparació, el disseny i l'elaboració de les estratègies de desenvolupament local participatiu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3989


Data del document
:   03-05-2024

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària

RESOLUCIÓ de 3 de maig de 2024, del director de l'Agència Valenciana de Foment i Garantia Agrària (AVFGA), per la qual es concedix l'ajuda destinada als grups d'acció local provisionals seleccionats per Resolució de la Direcció General de Desenvolupament Rural de 7 de març de 2024, per a la preparació, el disseny i l'elaboració de les estratègies de desenvolupament local participatiu. [2024/3989]  
  
La política comunitària per al període 2023-2027 pretén consolidar el plantejament de desenvolupament territorial integrat i amb esta finalitat promou el desenvolupament local participatiu, denominat LEADER, basat en estratègies de desenvolupament local. En l'enfocament LEADER és essencial que els grups d'acció local que representen els interessos de les comunitats locals s'encarreguen del disseny i l'execució de les estratègies de desenvolupament local participatiu. Estes estratègies s'han de desenvolupar i impulsar sota la responsabilitat de les autoritats de gestió i els organismes intermediaris, que s'han d'encarregar de la selecció de les operacions que han de rebre suport o participar en esta selecció.  
El Reglament (UE) núm. 2021/1060, del Parlament Europeu i del Consell, de 24 de juny de 2021, pel qual s'establixen les disposicions comunes relatives al Fons Europeu de Desenvolupament Regional, el Fons Social Europeu Plus, el Fons de Cohesió, el Fons de Transició Justa i el Fons Europeu Marítim, de Pesca i d'Aqüicultura, així com les normes financeres per a estos fons i per al Fons d'Asil, Migració i Integració, el Fons de Seguretat Interior i l'Instrument de suport financer a la gestió de fronteres i la política de visats, regula i desplega, en els articles 31 a 34, el desenvolupament local participatiu.  
  
D'acord amb el Reglament (UE) 2021/2115, en el Pla estratègic nacional de la PAC 2023-2027, aprovat per la Comissió Europea mitjançant la Decisió d'execució C (2022) 6017, de 31 d'agost de 2022, s'inclou la intervenció 7119 LEADER.  
El desenvolupament local participatiu (DLP) estarà dirigit pels grups d'acció local i es durà a terme mitjançant estratègies de desenvolupament local integrades, multisectorials i basades en zones, i la definició dels criteris de selecció de les estratègies correspon als estats membres. La selecció i aprovació de les estratègies la faran les autoritats de gestió corresponents.  
El Reglament (UE) núm. 2021/2115, del Parlament Europeu i del Consell, de 2 de desembre, pel qual s'establixen les normes en relació amb l'ajuda en els plans estratègics que han d'elaborar els estats membres en el marc de la política agrària comuna (plans estratègics de la PAC), finançada a càrrec del Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER), i pel qual es deroguen, amb efecte des de l'1 de gener de 2023, els reglaments (UE) núm. 1305/2013 i (UE) núm. 1307/2013, entre altres aspectes, en l'article 77, relatiu a la cooperació, inclou la previsió de concedir ajudes per a la preparació i l'execució del LEADER, i l'article 92 establix una assignació financera mínima per a LEADER del 5 % de la contribució del FEADER al PEPAC.  
El Reglament (UE) núm. 2020/2220, del Parlament Europeu i del Consell, de 23 de desembre, pel qual s'establixen determinades disposicions transitòries per a l'ajuda del Fons Agrícola de Desenvolupament Rural (FEADER) i del Fons Europeu Agrícola de Garantia (FEAGA) en els anys 2021 i 2022, i pel qual es modifiquen els reglaments (UE) núm. 1305/2013, (UE) núm. 1306/2013 i (UE) núm. 1307/2013, pel que fa als recursos i a l'aplicació en els anys 2021 i 2022, i el Reglament (UE) núm. 1308/2013, quant als recursos i la distribució de l'ajuda esmentada en els anys 2021 i 2022, preveuen que els estats membres puguen continuar contraient compromisos jurídics amb beneficiaris en 2021 i 2022, en virtut del Reglament (UE) núm. 1305/2013. Així mateix, el Reglament (UE) núm. 2020/2220 esmentat permet imputar la preparació d'estratègies de desenvolupament local participatiu (EDLP) dels grups d'acció local (GAL) LEADER del període 2023-2027, a càrrec del programa de desenvolupament rural actual, el 2014-2022.  
  
El Reglament (UE) núm. 2021/2116, del Parlament Europeu i del Consell, de 2 de desembre, sobre el finançament, la gestió i el seguiment de la política agrària comuna, pel qual es deroga el Reglament (UE) núm. 1306/2013, regula el finançament dels gastos de la PAC.  
Per este motiu, les ajudes a la preparació d'estratègies de DLP 2023-2027 han d'estar sotmeses al Reglament (UE) núm. 1305/2013, del Parlament Europeu i del Consell, de 17 de desembre, relatiu a l'ajuda al desenvolupament rural mitjançant el Fons Europeu Agrícola de Desenvolupament Rural (FEADER); al Reglament (UE) núm. 1306/2013, del Parlament Europeu i del Consell, de 17 de desembre, sobre finançament, gestió i seguiment de la política agrícola comuna, i al Reglament d'execució (UE) núm. 809/2014, de la Comissió, de 17 de juliol, que establix les disposicions aplicables del Reglament (UE) núm. 1306/2013, del Parlament Europeu i del Consell, que fan referència al sistema integrat de gestió i control de les mesures de desenvolupament rural i la condicionalitat.  
Per a aplicar esta mesura, és necessari triar als corresponents grups d'acció local i les seues estratègies de desenvolupament local participatiu (EDLP), per això la Conselleria d'Agricultura, Desenvolupament Rural, Emergència Climàtica i Transició Ecològica va dictar l'Orde 22/2023, de 13 de juliol, de 2023, correcció d'errors de data 1 de març de 2024 (DOGV 9801, 04.03.2024), per la qual es va convocar la selecció dels grups d'acció local i les seues estratègies de desenvolupament local en el marc del Pla estratègic nacional de la política agrària comunitària (PEPAC) de la Comunitat Valenciana, 2023-2027, en la qual es van establir els requisits que havien de reunir les organitzacions candidates i el procediment i els criteris de selecció d'estes.  
Segons l'apartat tretzé de l'Orde 22/2023, el procediment de selecció dels GAL correspon a la Direcció General de Desenvolupament Rural de la Conselleria d'Agricultura, Ramaderia i Pesca, que seleccionarà els GAL provisionals, que més endavant i després de la presentació i aprovació de les respectives EDLP seran designats GAL LEADER 2023-2027.  
D'altra banda, i de conformitat amb el que establix l'article 32 del Reglament (UE) núm. 2021/1060, del Parlament Europeu i del Consell, i el Pla estratègic de la PAC d'Espanya aprovat el 31 d'agost de 2022 per la Comissió Europea, l'esmentada Orde 22/2023 regula en el seu apartat vinté l'«Ajuda preparatòria» i establix que «1. Mitjançant una resolució de la persona titular de la Direcció de l'Agència Valenciana de Foment i Garantia Agrària s'articularà l'ajuda destinada als GAL a la preparació, el disseny i l'elaboració d'EDLP, i seran elegibles els gastos des de l'1 de gener de 2023.- La subcontractació, a la qual s'aplicarà el que preveu l'article 29 de la Llei 38/2003, de 17 de novembre, general de subvencions, podrà arribar al 100 %. En cap cas podran subcontractar-se activitats que augmenten el cost de l'activitat subvencionada sense aportar cap valor afegit al contingut d'esta.», i en el mateix sentit el punt 6 de l'apartat tretzé de l'esmentada orde establix que «Les associacions candidates seleccionades com a GAL provisional tindran dret a l'ajuda preparatòria de l'estratègia prevista en el Reglament (UE) núm. 2020/2220, del Parlament Europeu i del Consell, de 23 de desembre, pel qual s'establixen determinades disposicions transitòries per a l'ajuda del Fons Agrícola de Desenvolupament Rural (FEADER) i del Fons Europeu Agrícola de Garantia (FEAGA) en els anys 2021 i 2022, sense perjuí que l'EDLP siga finalment seleccionada o no, a partir del moment en què estiguen seleccionades, per als costos establits en l'article 35.1 lletra a del Reglament (UE) núm. 1303/2013.»  
  
Per tant, mitjançant la Resolució del director general de Desenvolupament de Rural de 7 de març de 2024 (DOGV 9807, 12.03.2024), s'han seleccionat les candidatures estimades a grup d'acció local provisional LEADER 2023-2027 en el marc del Pla estratègic nacional de la política agrària comunitària (PEPAC) de la Comunitat Valenciana.  
  
Per això, fent ús de les facultats que em conferixen els articles 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la redacció que en fa el Decret 146/2023, de 5 de setembre, del Consell, i el Decret 124/2006, de 8 de setembre, del Consell, pel qual es designa l'organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament (DOGV 5344, 12.09.2006), els dos en la seua redacció vigent, resolc:  
  
  
Primer  
Concedir l'ajuda preparatòria de l'Estratègia de desenvolupament local participatiu (EDLP) per un import de 159.500,00 euros als grups d'acció local provisional seleccionats per la Resolució del director general de Desenvolupament Rural de 7 de març de 2024, que s'indiquen en l'annex I d'esta resolució.  
Esta ajuda està cofinançada pel FEADER en un 53 % en el marc de la mesura 19 del PDR de la Comunitat Valenciana 2014-2022, i la resta és aportació nacional.  
Tenint en compte que cada GAL provisional ha de rebre una dotació igual i que el nombre de candidats seleccionats com a GAL provisional ascendix a onze, es concedix a cada un 14.500,00 euros.  
  
Segon  
Autoritzar i disposar el gasto de l'ajuda preparatòria destinada als GAL provisional per les quanties que s'indiquen en l'annex I, amb càrrec a la línia de subvenció S1419 del capítol IV dels pressupostos de l'Agència Valenciana de Foment i Garantia Agrària, condicionat a l'existència de pressupost adequat i suficient en el pressupost de gastos de l'AVFGA per a l'exercici 2024.  
  
Tercer  
Esta ajuda preparatòria, que tal com disposa la lletra b de l'apartat tercer de l'Orde 22/2023 té per objecte «contribuir a obtindre les necessitats de desenvolupament i del potencial de la zona, dissenyada i posada en pràctica per un GAL conforme al que preveu l'article 32 del Reglament (UE) 2021/1060», es regirà per les següents normes de justificació:  
  
Norma 1. Període de subvencionabilitat  
Tal com establix l'apartat vinté de l'Orde 22/2023, el període de subvencionabilitat dels gastos comprendrà des del dia 1 de gener de 2023 fins al final del termini de presentació de la sol·licitud de pagament de la present ajuda preparatòria.  
  
Norma 2. Gastos subvencionables  
Es considerarà gasto realitzat el que haja sigut efectivament pagat per les entitats beneficiàries en el període de subvencionabilitat.  
2.1. Els gastos subvencionables podran incloure:  
a) Estudis relatius a la zona en qüestió.  
b) Costos relacionats amb el disseny, la preparació i la presentació de l'EDLP, inclosos costos d'assessorament i costos per a accions relacionades amb les consultes de les parts interessades a l'efecte de la preparació de l'estratègia.  
c) Costos administratius (costos de funcionament i de personal) vinculats a la redacció de l'EDLP.  
d) L'Impost sobre el Valor Afegit (IVA), sempre que no siga recuperable.  
2.2. No seran gastos subvencionables:  
a) Inversions en béns mobles i immobles, i també la millora, el manteniment o la reparació.  
b) Qualsevol impost, tribut, gravamen, taxa, recàrrec, multes coercitives, sancions administratives i penals, excepte l'IVA.  
c) Els gastos generals i de funcionament de tots els GAL participants.  
d) Els gastos financers.  
e) No seran subvencionables els gastos que es preveuen com a gastos de funcionament de l'operació 19.4.1.  
  
Norma 3. Subcontractació  
La subcontractació, a la qual s'aplicarà el que preveu l'article 29 de la Llei 38/2003, de 17 de novembre, general de subvencions, i l'article 68 del Reial decret 887/2006, de 21 de juliol, podrà arribar al 100 %. En cap cas es podran subcontractar activitats que augmenten el cost de l'activitat subvencionada, però que no aporten cap valor afegit al contingut d'esta.  
  
Norma 4. Intensitat de l'ajuda  
Se subvencionarà el 100 % dels gastos elegibles, fins al límit de la quantia de la subvenció concedida.  
  
Norma 5. Sol·licitud de pagament i justificació del gasto  
Presentada l'EDLP dins del termini i en la forma corresponent, podrà sol·licitar-se el pagament de l'ajuda preparatòria mitjançant una justificació per part de l'entitat beneficiària del compliment de les condicions imposades i de la consecució de la finalitat o els objectius previstos en la present resolució, que revestirà la forma de compte justificatiu amb aportació de justificants del gasto realitzat i s'acompanyarà a la sol·licitud de pagament.  
La sol·licitud de pagament i la documentació que l'acompanye haurà de presentar-se en el termini màxim d'un mes a partir de l'endemà de la publicació de la present resolució en el Diari Oficial de la Generalitat Valenciana.  
Les sol·licituds de pagament, que s'ajustaran al model de formulari que consta en el procediment de la guia PROP, es dirigiran a la direcció general competent en matèria de desenvolupament rural i es presentaran obligatòriament de manera telemàtica a través de la seu electrònica de la Generalitat en l'adreça d'internet sede.gva.es/va/proc25465>, sense perjuí del que establix la legislació vigent en matèria de procediment administratiu comú.  
Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d'entitat (si és persona jurídica) o amb el certificat reconegut per a ciutadans (si és persona física), els dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar esta representació a través del Registre de representants de l'ACCV (https://www.accv.es/va/serveis/registre-de-representants/). L'accés a este registre per part de les persones representades es pot fer amb un certificat qualificat de ciutadà (si és persona física) o de representant d'entitat (si és persona jurídica).  
  
Les sol·licituds presentades s'han de firmar amb el certificat digital de la persona jurídica que presenta la sol·licitud o, si és el cas, amb el certificat digital del seu representant. Així mateix, els documents que s'hi adjunten, la firma dels quals siga obligatòria, els firmarà electrònicament qui siga competent per a fer-ho.  
En el supòsit que alguna de les persones sol·licitants presente la sol·licitud presencialment, es requerirà que l'esmene per mitjà de la presentació electrònica en els termes que preveu l'article 68.4 de la Llei 39/2015, d'1 d'octubre. A estos efectes, es considerarà com a data de presentació de la sol·licitud aquella en la qual s'haja fet l'esmena.  
  
Quan les persones interessades necessiten donar d'alta o modificar un compte bancari per a percebre les ajudes convocades, esta actuació es podrà fer de manera telemàtica mitjançant la seu electrònica de la Generalitat (sede.gva.es/proc22648).  
Les persones sol·licitants hauran de subscriure les següents declaracions responsables, segons corresponga, que s'inclouran en el corresponent formulari de sol·licitud de pagament:  
a) Declaració responsable d'altres ajudes obtingudes i/o sol·licitades a qualsevol altre organisme, tant públic com privat, per a la realització total o parcial de l'activitat per a la qual se sol·licita la subvenció i el compromís de declarar en el futur qualsevol altra ajuda sol·licitada o rebuda.  
b) Declaració responsable de no trobar-se en cap de les situacions que preveu l'article 13 de la Llei 38/2003, de 17 de novembre, incloent-hi la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, d'acord amb els termes que establix l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i comprometre's a complir este requisit durant el temps inherent a l'exercici del dret de cobrament de la subvenció.  
La sol·licitud ha d'anar acompanyada dels documents següents:  
a) El compte justificatiu, amb l'aportació de justificants de gasto, estarà integrat per:  
- Una memòria d'actuació justificativa del compliment de les condicions imposades en la concessió de la subvenció, amb la indicació de les activitats realitzades i els resultats obtinguts.  
- Una memòria econòmica justificativa del cost de les activitats dutes a terme, que ha de contindre:  
- Una llista classificada i individualitzada dels gastos de l'activitat subvencionada, amb la identificació de la persona o entitat creditora i del document, l'import, la data d'emissió i, si és el cas, la data de pagament, degudament ordenat i numerat.  
- Els gastos de personal es justificaran presentant els contractes de treball, les nòmines, els justificants de pagament dels salaris, els documents acreditatius de l'ingrés per retencions d'IRPF, TC1 o, si és el cas, la transferència bancària i TC2, així com el registre de dedicació horària a l'activitat subvencionada.  
- Les factures o els documents de valor probatori equivalent en el trànsit jurídic mercantil o amb eficàcia administrativa incorporats en la llista de gastos a què es fa referència en l'apartat anterior i, si és el cas, la documentació acreditativa del pagament.  
L'acreditació dels gastos també es podrà fer mitjançant factures electròniques, sempre que complisquen els requisits exigits per a l'acceptació d'estes en l'àmbit tributari.  
b) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas que no autoritze l'òrgan gestor del procediment a la consulta o s'opose a esta.  
c) Dades bancàries per a l'ingrés de l'ajuda, a través del model de domiciliació bancària, quan siga procedent.  
d) Qualsevol altra documentació o informació que considere oportuna la direcció general competent en desenvolupament rural per a justificar els gastos realitzats o el compliment dels requisits exigits.  
  
L'acreditació de la documentació indicada s'ha d'efectuar sense perjuí del que establix l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
  
Quan l'administració actuant consulte o sol·licite dades o documents en l'àmbit de les finalitats de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment ha d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant de l'Agència Estatal de l'Administració Tributària. En cas contrari, la persona interessada ha d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada s'hi vol oposar, és imprescindible que indique la informació concreta de la consulta a la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que establix la disposició addicional octava de la Llei orgànica 3/2018, de 5 de desembre; l'article 4 de la Llei 40/2015, d'1 d'octubre, de règim jurídic del sector públic, i l'article 13 de la Llei 38/2003, de 17 de novembre, general de subvencions.  
  
Norma 6. Moderació de costos  
1. Quan l'import del gasto per subcontractar supere les quanties que establix la Llei 9/2017, de 8 de novembre, de contractes del sector públic per al contracte menor, el beneficiari haurà de sol·licitar, com a mínim, tres ofertes de diferents proveïdors, amb caràcter previ a la contractació del compromís, la prestació del servici o l'entrega del bé, llevat que, per les especials característiques que té, no hi haja en el mercat un suficient nombre d'entitats que el realitzen, presten o subministren.  
En els casos en què l'oferta finalment executada no siga la de menys import econòmic, el beneficiari haurà de justificar expressament en una memòria les raons que van motivar tal decisió. En este supòsit, si les raons no estan motivades segons consideracions tècniques, financeres o altres condicionants de l'execució de l'actuació, l'òrgan gestor podrà minorar o, fins i tot, eliminar del còmput total de gasto subvencionable que s'ha de liquidar l'import atribuït per la persona beneficiària a l'actuació que és objecte de discrepància.  
2. En el cas de gastos en concepte de dietes, desplaçaments, allotjament i manutenció, sempre que estos estiguen directament relacionats amb l'objecte de l'ajuda, es limitaran amb el que establix el Decret 88/2008, de 20 de juny; el Decret 64/2011, de 27 de maig; el Decret 95/2014, de 13 de juny, i el Decret 7/2023, de 27 de gener, tots ells del Consell, pels quals es modifica el Decret 24/1997, sobre indemnitzacions per raó de servici i gratificacions per servicis extraordinaris, per a la qual cosa estos gastos han d'estar degudament justificats documentalment.  
3. En el cas de gastos del personal contractat per l'entitat beneficiària per al disseny, l'elaboració i la presentació de l'EDLP, l'import dels salaris, a temps complet, es limitaran de conformitat amb les retribucions del personal funcionari al servici de la Generalitat amb el detall següent:  
- Gerent o coordinador: A1/A2 24 E042  
- Tècnic en desenvolupament rural: A1/A2 22 E040  
- Administratiu/Auxiliar administratiu: C1/C2 14 E019  
  
Norma 7. Instrucció del procediment de pagament  
1. Una vegada presentada la sol·licitud de pagament amb la seua corresponent documentació, la instrucció del procediment de tramitació dels expedients serà a càrrec del Servici de Desenvolupament de Zones Rurals i Despoblades com a òrgan instructor.  
2. En el supòsit que les sol·licituds no reunisquen els requisits exigits o la documentació presentada no siga la preceptiva, es requerirà als sol·licitants que, en un termini de 10 dies, esmenen o presenten la documentació d'acord amb el que s'ha requerit, amb la indicació expressa que si així no ho fan, es considerarà que han desistit de la seua sol·licitud de subvenció, prèvia resolució, d'acord amb el que preveu l'article 68 de la Llei 39/2015, d'1 d'octubre, del procediment administratiu comú de les administracions públiques.  
3. L'òrgan instructor pot requerir al sol·licitant informació més ampliada, i efectuar les actuacions que considere necessàries per a determinar i comprovar dades; tot això, a l'efecte d'una tramitació adequada del procediment fins a la seua resolució.  
4. A la vista de la documentació justificativa que ací es preveu, així com del conjunt d'obligacions imposades a l'entitat beneficiària, i a proposta del Servici de Desenvolupament de Zones Rurals i Despoblades, la persona titular de la direcció general competent en matèria de desenvolupament rural resoldrà sobre el pagament definitiu de l'ajuda.  
  
  
Norma 8. Resolució de pagament  
1. Les sol·licituds de pagament seran resoltes per la persona titular de la direcció general competent en matèria de desenvolupament rural, segons l'Acord de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Ramaderia i Pesca o acord que li substituïsca.  
2. La resolució serà motivada i contindrà la següent informació: el gasto justificat, la quantia de l'ajuda concedida, les administracions que financen les ajudes (comunitària, nacional i autonòmica) i els seus percentatges de participació.  
  
Norma 9. Incompliments reintegraments i sancions  
1. En el cas de justificar gastos per un import que no siga igual o superior al pressupost total de les activitats previstes, es procedirà a la minoració de la subvenció proporcional als gastos efectivament justificats.  
2. Seran causes de reintegrament total o parcial de les quantitats percebudes amb els interessos corresponents o de pèrdua del dret a la subvenció, si no s'ha procedit al pagament, les que preveuen els articles 36 i 37 de la Llei 38/2003, de 17 de novembre, general de subvencions, així com el títol X, capítol III, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Sense perjuí del que preveuen els apartats anteriors, quan els fets puguen ser constitutius d'infracció administrativa, s'iniciarà el corresponent procediment sancionador, segons el que preveu el títol IV de la Llei 38/2003, de 17 de novembre, general de subvencions, en els seus preceptes bàsics, així com el títol X, capítol IV, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. Les infraccions administratives comeses en relació amb l'ajuda preparatòria regulada en la present resolució se sancionaran de conformitat amb els articles 63 del Reglament d'execució (UE) núm. 809/2014, de la Comissió, de 17 de juliol de 2014, 64 del Reglament (UE) núm. 1306/2013, del Parlament Europeu i del Consell, de 17 de desembre de 2013, i 129 del Decret legislatiu 1/2010, de 2 de març.  
  
5. No s'imposaran sancions administratives en els casos que preveu l'article 64.2 del Reglament (UE) núm. 1306/2013, del Parlament Europeu i del Consell, de 17 de desembre de 2013.  
  
Norma 10. Clàusula de supletorietat  
En tot el que no preveuen les presents normes de justificació del gasto per al pagament de l'ajuda preparatòria, caldrà ajustar-se al que disposen els següents cossos normatius:  
- Llei 38/2003, de 17 de novembre, general de subvencions.  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
  
Norma 11. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, de manera que s'han de complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
En relació amb el tractament de dades personals, la Conselleria d'Agricultura, Ramaderia i Pesca tractarà les dades de caràcter personal per compte de l'Agència Valenciana de Foment i Garantia Agrària. En conseqüència, la Conselleria d'Agricultura, Ramaderia i Pesca actuarà com a encarregada del tractament de dades de caràcter personal, a l'empara del que preveu l'article 28 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades.  
2. D'acord amb el que preveuen els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar sobre:  
a) Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
b) Responsable del tractament: persona titular de la Direcció de l'Agència Valenciana de Foment i Garantia Agrària.  
c) Finalitat del tractament: gestionar ajudes en matèria agrària i agroalimentària de l'Agència Valenciana de Foment i Garantia Agrària, incloses les relatives a la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
d) Exercici de drets: Les persones interessades tenen dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al tractament d'estes i a no ser objecte de decisions individuals automatitzades, de manera presencial o telemàtica, de conformitat amb el que preveu l'adreça d'internet següent: sede.gva.es/va/proc19970.  
e) Reclamacions: Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que preveu l'adreça d'internet sede.gva.es/va/proc22094, sense perjuí de la possibilitat de reclamar davant de l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://gvaoberta.gva.es/va/registre-activitats-de-tractament  
3. De conformitat amb la normativa europea en vigor que regula el finançament, la gestió i el seguiment de la política agrícola comuna, les dades de les persones beneficiàries es publicaran d'acord amb esta i podran ser tractades per organismes d'auditoria i investigació de la Unió Europea i dels estats membres per a protegir els interessos financers de la Unió.  
4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l'obligació d'informar dels aspectes següents:  
  
a) La comunicació d'estes dades a l'Administració per al tractament en l'àmbit de les competències pròpies i d'acord amb les finalitats del procediment.  
b) La possibilitat que l'Administració faça consultes relacionades amb les seues dades per a comprovar-ne, entre altres aspectes, la veracitat. Si esta consulta necessita una autorització per llei per part de les persones les dades de les quals s'han de consultar, la persona sol·licitant o el seu representant legal han d'haver recollit esta autorització, que ha d'estar disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
  
Quart  
D'acord amb el que establix l'article 18 de la Llei 38/2003, general de subvencions, l'Agència Valenciana de Foment i Garantia Agrària, com a autoritat de gestió, publicarà en el DOGV, en la Base de dades nacional de subvencions i en la seu electrònica del procediment la llista de beneficiaris, els imports corresponents de les ajudes concedides i la seua finalitat, així com la indicació de la convocatòria, el programa i el crèdit pressupostari al qual s'imputen, de conformitat amb el que establix l'article 111 del Reglament (UE) 1306/2013, del Parlament Europeu i del Consell, de 17 de desembre de 2013, sobre el finançament, la gestió i el seguiment de la política agrícola comuna, així com els seus reglaments d'execució i el delegat, o la norma que ho substituïsca.  
  
  
Quint  
L'import de les subvencions regulades en la present resolució no podrà ser de tal quantia que, en concurrència amb subvencions o ajudes d'altres administracions públiques, ens públics o privats nacionals, de la Unió Europea o d'organismes internacionals, supere el cost de l'activitat desenvolupada, i seran incompatibles amb la percepció d'ajudes comunitàries per al mateix fi en virtut del Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
  
Sext  
La present subvenció no constituïx «ajuda d'estat» a l'efecte de la normativa comunitària, atés que no reunix les característiques definitòries d'esta, d'acord amb la normativa europea (article 107 del Tractat de funcionament de la Unió Europea). Els fons públics tenen com a beneficiària una entitat sense ànim de lucre per a l'exercici d'accions de foment i comunicació que no suposen una activitat empresarial, ja que no inclouen la producció de béns o prestació de servicis a canvi de remuneració.  
  
Esta resolució posa fi a la via administrativa i contra esta es pot interposar potestativament un recurs de reposició davant del director de l'Agència Valenciana de Foment i Garantia Agrària en el termini un mes, comptat des de l'endemà de publicar-se, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es pot impugnar directament davant dels jutjats contenciosos administratius en el termini de dos mesos, a comptar des de l'endemà de publicar-se, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s'utilitze qualsevol altra via que es considere oportuna.  
  
València, 3 de maig de 2024.- El director de l'Agència Valenciana de Foment i Garantia Agrària: Javier Bartolomé López.  
  
  
  
ANNEX I  
Grups d'acció local provisionals seleccionats mitjançant la Resolució de 7 de març de 2024, del director general de Desenvolupament Rural, beneficiaris de la present ajuda preparatòria i imports de l'ajuda concedida.  
  
GAL provisional Quantia de l'ajuda  
MAESTRAT-PLANA ALTA LEADER 14.500,00 €  
ALTMAESPORTS LEADER 14.500,00 €  
ASOCIACIÓN PARA EL APOYO AL DESARROLLO INTEGRAL DE LAS COMARCAS DE INTERIOR (@DICI) 14.500,00 €  
ASOCIACIÓN PALANCIA-MIJARES 14.500,00 €  
GRUPO DE ACCIÓN LOCAL-CASTELLÓN SUR 14.500,00 €  
ASOCIACIÓN DESARROLLO RURAL TURIA - CALDERONA 14.500,00 €  
ASOCIACIÓN PARA EL DESARROLLO RURAL SOSTENIBLE «RURABLE» 14.500,00 €  
ASOCIACIÓN PARA EL DESARROLLO SOSTENIBLE DE LOS MUNICIPIOS DEL CAROIG, SERRA GROSSA Y RIBERES DEL XÚQUER. 14.500,00 €  
ASSOCIACIÓ SOM RURALS 14.500,00 €  
GRUP D'ACCIÓ LOCAL RURAL MUNTANYA D'ALACANT 14.500,00 €  
ASOCIACIÓN PARA LA SOSTENIBILIDAD E INNOVACIÓN RURAL (ASIR) 14.500,00 €  
TOTAL: 159.500,00 €